ทองคำปิดร่วง 9.8ดอลล์
สัญญาทองคำตลาดนิวยอร์กปิดร่วงลง9.8ดอลล์ที่ 1,424.5 ดอลลาร์/ออนซ์เงินดอลล์แข็งค่า ฉุด
15 พ.ค. 2556

สัญญาทองคำตลาดนิวยอร์กปิดร่วงลง9.8ดอลล์ที่ 1,424.5 ดอลลาร์/ออนซ์เงินดอลล์แข็งค่า ฉุด
สัญญาทองคำตลาด COMEX (Commodity Exchange) ส่งมอบเดือนมิ.ย.ร่วงลง 9.8 ดอลลาร์ หรือ 0.68% ปิดที่ 1,424.5 ดอลลาร์/ออนซ์
สัญญาโลหะเงินส่งมอบเดือนก.ค.ปิดที่ 23.379 ดอลลาร์/ออนซ์ ลดลง 31.7 เซนต์ ส่วนสัญญาโลหะทองแดงส่งมอบเดือนก.ค. ลดลง 7.15 เซนต์ ปิดที่ 3.2880 ดอลลาร์/ปอนด์
สัญญาพลาตินัมส่งมอบเดือนก.ค.ปิดที่ 1,501.90 ดอลลาร์/ออนซ์ พุ่งขึ้น 17.40 ดอลลาร์ และสัญญาพัลลาเดียมส่งมอบเดือนมิ.ย.ปิดที่ 727.15 ดอลลาร์/ออนซ์ เพิ่มขึ้น 8.45 ดอลลาร์
การแข็งค่าของสกุลเงินดอลลาร์สหรัฐได้สร้างแรงกดดันให้กับสัญญาทองคำอย่างต่อเนื่อง โดยเมื่อวานนี้ ดัชนีดอลลาร์พุ่งขึ้นแตะระดับ 83.547 จากระดับของวันจันทร์ที่ 83.276 
นอกจากนี้ การพุ่งขึ้นของตลาดหุ้นนิวยอร์กยังได้กระตุ้นให้นักลงทุนเทขายทองคำและหันไปลงทุนในตลาดหุ้น